# Microsoft Office 2016

El Microsoft Office 2016 és una versió de la suite ofimàtica Microsoft Office que va sortir el setembre del 2015. És la successora de Microsoft Office 2013 i la predecessora de Microsoft Office 2019. És l'última versió que és compatible amb Windows 7 i Windows 8.1. El suport estàndard finalitza el 13 d'octubre de 2020 i el suport estès finalitza el 14 d'octubre de 2025.

## Característiques

Les noves característiques implementades en aquesta versió, inclouen la integració en l'accés al núvol per tal de poder crear, obrir, editar i guardar documents en línia directament de l'escriptori de Windows. Aquesta integració també engloba Microsoft Outlook, que permet crear i adjuntar fitxers i configurar-li els permisos a OneDrive des de l'Outlook mateix.
Una altra de les grans millores d'aquesta versió és la possibilitat que tant els usuaris d'Office 2016 com d'Office Online treballin en línia en el mateixos documents de manera simultània i s'hi puguin fer comentaris.
També s'afegeix una eina anomenada TellMe, que permet a l'usuari buscar informació sobre qualsevol paraula ressaltada sense necessitat de sortir de l'Office. L'eina fa la cerca al buscador Bing i la mostra en un tauler lateral.
A més a més també s'hi afegeix una eina per poder accedir a un historial de versions del teus documents, nous estils de gràfics, taules dinàmiques i funcions de prediccions per a Microsoft Excel, integració amb trucades d'Skype sense la necessitat de tancar l'aplicació i una interfície més unificada, on cada aplicació té un color dominant diferent.
Com a novetat, dins del paquet ofimàtic, entra una nova eina anomenada Sway, que permet presentacions interactives amb contingut audiovisual.

## Versions

Microsoft Office 2016 s'ofereix en varies versions compatibles tant en sistemes operatius Windows com Mac:
| Característiques / Versió | Office Home & Student 2016 | Office Home & Business 2016 | Office Professional 2016 | Office Professional Plus 2016 |
| Word | 1 | 1 | 1 | 1 |
| Excel | 1 | 1 | 1 | 1 |
| Power Point | 1 | 1 | 1 | 1 |
| One Note | 1 | 1 | 1 | 1 |
| Outlook | N | 1 | 1 | 1 |
| Publisher* | N | N | 1 | 1 |
| Access* | N | N | 1 | 1 |
| Skype per a empreses | N | N | N | 1 |
| Compatible amb Mac | 1 | 1 | N | N |
* No disponible per Mac

## Requeriments

* CPU x86 amb 1 GHz
* 2 Gb de memòria RAM
* 3 Gb d'espai al disc
* Resolució de pantalla de 1024x768 píxels o superior
* Windows 7 SP1 o superior
* .NET 3.5. Algunes característiques requereixen .NET 4.0

## Referències

* ↑ February 2, Nick Heath in Software on; 2018; Pst, 4:45 Am. «Windows 10 only: No Microsoft Office 2019 if you're on Windows 7 or 8.1» (en anglès). [Consulta: 7 abril 2019].
* ↑ Press, Europa. «Microsoft Office 2019 solo será compatible con equipos que trabajen con Windows 10», 02-02-2018. [Consulta: 7 abril 2019].
* ↑ Foley, Mary Jo. «Microsoft relents on Office support cutoff dates» (en anglès). [Consulta: 10 abril 2019].
* ↑ «Microsoft - Search product lifecycle» (en anglès). [Consulta: 10 abril 2019].
* ↑ Popa, Bogdan. «New Office 2016 for Windows Desktop Public Preview Available for Download» (en anglès). [Consulta: 8 abril 2019].
* ↑ Yirá, Francisco. «¿Como funcionará el futuro asistente "Tell Me" de Office 16? La respuesta ya está en Office Online» (en castellà), 18-09-2014. [Consulta: 10 abril 2019].
* ↑ Merino, Iñigo. «Las 14 novedades más importantes de Office 2016» (en castellà), 22-09-2015. [Consulta: 10 abril 2019].
* ↑ «Microsoft Office 2016 — ¿Qué es nuevo y diferente? | DONO». Arxivat de l'original el 2019-04-11. [Consulta: 11 abril 2019].
* ↑ «Microsoft Office 2016 Comparison Chart» (en anglès). [Consulta: 11 abril 2019].
* ↑ «Office 2016 Standard vs. Pro vs. Pro Plus: Which One to Buy for Your Business». [Consulta: 16 abril 2019].
* ↑ «Microsoft Office 2016 Comparison Chart | Best Deals, Discounts on Office 2016 Download» (en anglès). [Consulta: 16 abril 2019].
* ↑ «System requirements for Microsoft Office» (en anglès). [Consulta: 11 abril 2019].